是日到了沙田的龍華酒家食鴿鴿，呢度已經有六十年歷史喇，好多粵語殘片都係0係度取景，當然好多名星都來過食啦﹗都講左好耐要黎，本來呢間野出面有個小型雀鳥動物圓，仲有孔雀睇添，不過唔知係咪怕流感的關係所以封鬼哂，不過來到個感覺都幾古色古香﹗食物價錢當然都有番咁上下﹗一隻乳鴿成六十蚊，不過相當大隻，唔係講笑，成隻春雞咁大隻﹗皮脆肉滑，貴得有佢道理﹗另外再叫多個魚腐雜菜煲，七十幾蚊，好貴不過勁大窩，四個人都未必食得哂，我地兩個人食左一半就投降了﹗